16 ຄົນເສຍຊີວິດ ຍ້ອນການໂຈມຕີ ໂດຍເຮືອບິນບໍ່ມີຄົນຂັບ ຢູ່ປາກິສຖານ
ການຍິງລູກສອນໄຟໂຈມຕີ ທີ່ສົງໄສມາຈາກເຮືອບິນບໍ່ມີຄົນຂັບ ຢູ່ Waziristan ເໜືອ ເຮັດໃຫ້ຢ່າງນ້ອຍ 16 ຄົນເສຍຊີວິດ
ເຈົ້າໜ້າທີ່ຮັກສາຄວາມສະຫງົບໃນປາກິສຖານ ກ່າວວ່າ ການ ໂຈມຕີຂອງເຮືອບິນບໍ່ມີຄົນຂັບລຳນຶ່ງ ໄດ້ສັງຫານຢ່າງນ້ອຍ 16 ຄົນ ໃນເຂດຊົນເຜົ່າ ທີ່ວຸ້ນວາຍທາງພາກຕາເວັນຕົກສຽງເໜືອ ຂອງປະເທດໃກ້ໆຊາຍແດນອັຟການິສຖານ ເຈົ້າໜ້າທີ່ກ່າວວ່າ ໃນວັນສຸກມື້ນີ້ ເຮືອບິນບໍ່ມີຄົນຂັບໄດ້ຍິງລູກ ສອນໄຟໃສ່ເຮືອນ 3 ຫຼັງ ໃນເຂດ Waziristan ເໜືອ ຊຶ່ງຮູ້ກັນ ດີວ່າ ເປັນສູນກາງຂອງພວກຫົວຮຸນແຮງຕາລີບານທີ່ເປັນເຄືອ ຂ່າຍຂອງກຸ່ມກໍ່ການຮ້າຍຂ້າມຊາດອາລກາອີດານັ້ນ ການໂຈມຕີທີ່ວ່ານີ້ ໄດ້ມີຂຶ້ນນຶ່ງມື້ ຫຼັງຈາກປາກິສຖານຮຽກ ໂຕນັກການທູດສະຫະລັດຄົນນຶ່ງເຂົ້າພົບ ເພື່ອທຳການປະ ທ້ວງກ່ຽວກັບການໂຈມຕີຂອງເຮືອບິນບໍ່ມີຄົນຂັບ ໂດຍເອີ້ນ ການໂຈມຕີເຫຼົ່ານີ້ວ່າ ບໍ່ຖືກຕ້ອງຕາມກົດໝາຍ ປາກິສຖານໄດ້ຕຳໜິຕິຕຽນຊໍ້າແລ້ວຊໍ້າອີກຕໍ່ການໂຈມຕີຂອງເຮືອບິນບໍ່ມີຄົນຂັບໂດຍ ເວົ້າວ່າລະເມີດຕໍ່ອະທິປະໄຕຂອງປະເທດແຕ່ເຈົ້າໜ້າທີ່ສະຫະລັດກ່າວວ່າການໂຈມ ຕີແມ່ນເຄື່ອງມືທີ່ສຳຄັນ ເພື່ອເອົາຊະນະພວກກະບົດຈຸດັ່ງກ່າວ